
NARVA  LINNAVALITSUS

KORRALDUS

Narva                                                                                                              ………..2008 nr…….

Ilutulestiku korraldamine

Hansa Ilutulestikud OÜ poolt
1.   Asjaolud ja menetluse käik

26.06.2008.a. esitas Hansa Ilutulestikud osaühing Narva Linnavalitsusele ilutulestiku korraldamise loa taotluse. Hansa Ilutulestikud OÜ soovib korraldada 05.07.2008.a. kell 23.00-23.15 Narva Kindluse territooriumil (asukohaga Peterburi mnt 2, Narva 20308) ilutulestiku kestvusega 8 minutit. Ilutulestiku korraldajaks on Hansa Ilutulestikud osaühing (registrikood 11061217, asukohaga Kivi 6a Viljandi 71013), ettevõte omab pürotehnilise toote kasutamiseks registreeringut majandustegevuse registris (MTR Reg.nr. PTK000009). Hansa Ilutulestikud OÜ pürotehnilise toote käitlemise korraldajaks on  Tehnilise Järelevalve Ameti poolt 19.10.2004.a. väljastatud pädevustunnistuse nr 54 alusel tegutsev Viljar Vare (tel 502 30 66). Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.
2.   Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse. Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba. Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3.   Otsus


3.1.Lubada Hansa Ilutulestikud osaühingul korraldada 05.07.2008.a. kell 23.00-23.15 Narva Kindluse territooriumil (asukohaga Peterburi mnt 2, Narva 20308) ilutulestik kestvusega 8 minutit.

3.2.Ilutulestiku korraldamine peab vastama ilutulestiku projektile ning Narva Linnavolikogu 06.03.2008.a. määrusega nr 18 „Narva linna avaliku korra eeskiri“ kehtestatud nõuetele. 

4.   Rakendussätted
4.1.Narva Linnavalitsuse Linnavara- ja Majandusametil teha käesolev korraldus asjaosalistele  teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates. 
4.3.Korraldus jõustub seadusega  sätestatud korras.

